Hovedtrener sesongen 2010 var Per Joar Hansen, assistert av blant andre Otto Ulseth og Christer Basma. Hansen valgte sammen med Ulseth å avslutte samarbeidet med Ranheim grunnet andre jobbtilbud, og ble Norges U-21-landslagstrener. Aasmund Bjørkan overtok siden som trener for Ranheim. Senere har Trond Nordsteien og Ola By Rise vært hovedtrener for laget. Til sesongen 2016 overtok tidligere assistenttrener Svein Maalen hovedansvaret.